ΓΡΑΠΤΗ ΕΡΩΤΗΣΗ E-2400/00

υποβολή: Mauro Nobilia (UEN) προς την Επιτροπή

(18 Ιουλίου 2000)

Θέμα: Υπόθεση Telecom Italia S.p.Α.

Λαμβάνονταςπόψη ότι:

- το Μάρτιο τρέχοντος έτους η Telecom Italia S.p.Α. ξεκίνησε διαδικασίες προκειμένου να τεθούν σε μερική απασχόληση και κινητικότητα 7 500 περίπου εξαρτώμενοι εργαζόμενοι"

- οι κοινωνικές αυτές παροχές βαρύνουν το δημόσιο σύστημα πρόνοιας και επομένως το κράτος"

- η Telecom Italia S.p.Α. είναι ιδιωτική επιχείρηση της οποίας το ιταλικό κράτος διαθέτει ένα μη αμελητέο μερίδιο ιδιοκτησίας"

- η Telecom Italia S.p.Α. δέχθηκε, μέχρι το πλέον πρόσφατο παρελθόν, χρηματοδοτήσεις εκ μέρους του ΕΤΠΑ (Ευρωπαϊκό Ταμείο Περιφερειακής Ανάπτυξης), με τις οποίες ετοιμάσθηκαν και κατασκευάστηκαν πολλέςποδομές όπως ο εκσυγχρονισμός και η καλωδίωση του δικτύου"

- η Telecom Italia S.p.Α. δέχθηκε χρηματοδοτήσεις εκ μέρους του ΕΚΤ (Ευρωπαϊκό Κοινωνικό Ταμείο) για τηνλοποίηση αναρίθμητων κέντρων επαγγελματικής κατάρτισης"

ζητείται από την Επιτροπή:

- να εξακριβώσει εάν τα παραπάνω ανταποκρίνονται στην πραγματικότητα"

- να εξακριβώσει εάν η έναρξη των εν λόγω διαδικασιών που μεταξύ άλλων πρόκειται να εφαρμοσθούν αμέσως, δεν έρχεται σε αντίθεση με τους κανόνες και τις αρχές σχετικά με τη χρήση των κοινοτικών διαρθρωτικών ταμείων καθόσον τα τελευταία έχουν ούτως ή άλλως ως στόχο τη δημιουργία θέσεων εργασίας ή τουλάχιστον τη διατήρηση των επιπέδων απασχόλησης"

- εάν θα ήταν σκόπιμη κάποια παρέμβαση ώστε στις ενδεχόμενες μελλοντικές αξιολογήσεις όσον αφορά τη ζήτηση χρήσης των κοινοτικών ταμείων εκ μέρους της Telecom Italia S.p.Α. να λαμβάνεται δεόντωςπόψη ότι οι στόχοι της αύξησης και της διατήρησης των επιπέδων απασχόλησης αγνοούνται πλήρως από την επιχείρηση.

Απάντηση της κας Διαμαντοπούλου εξ ονόματος της Ευρωπαϊκής Επιτροπής

(9 Οκτωβρίου 2000)

Γενικά η Επιτροπή λυπάται για το γεγονός ότι η αναδιάρθρωση της εταιρείας Telecom Italia s.p.a. είχε ως αποτέλεσμα την απόλυση 7 500 εργαζομένων, που επηρεάζει ένα τόσο μεγάλο αριθμό εργαζομένων και τις

οικογένειές τους. Πράγματι, μολονότι λαμβάνουμεπόψη το γεγονός ότι η κινητικότητα των εργαζομένων αποτελεί μη αναστρέψιμο δεδομένο της οικονομίας μας, πρέπει να μπορούμε να τη διαχειριζόμαστε για να περιορίσουμε τις αρνητικές συνέπειες για το προσωπικό. Πρέπει επίσης να θυμούμαστε ότι οι ατομικές περιπτώσεις επιχειρήσεων πουφίστανται αναδιάρθρωση είναι δυνατό να αντιμετωπίζονται μόνον σε εθνικό επίπεδο.

Η Επιτροπή επιβεβαιώνει την ύπαρξη του επιχειρησιακού προγράμματος Τηλεπικοινωνίες βάσει του στόχου 1 (Mezzogiorno) για την περίοδο 1994-1999 και του οποίου η χρηματοδότηση από το Ευρωπαϊκό Ταμείο Περιφερειακής Ανάπτυξης (ΕΤΠΑ) ανέρχεται σε 376 M σε σύνολο επενδύσεων ύψους 1 154 M. Πρέπει ναπενθυμίσουμε ότι οι προαναφερθείσες κοινοτικές ενισχύσεις είχαν στόχο την ανάπτυξη του Mezzogiorno, που εμφάνιζε σοβαρή καθυστέρηση όσον αφορά τις τηλεπικοινωνιακέςποδομές.

Όσον αφορά το Ευρωπαϊκό Κοινωνικό Ταμείο, η Tlcom είχε λάβει σύμφωνα με πληροφορίες που δόθηκαν από το κράτος μέλος, 0,4 περίπου M για τις δραστηριότητες της στο Mezzogiorno.

Οι εν λόγω ενισχύσεις δόθηκαν, τηρουμένων απολύτως των ισχυόντων κανόνων.

Όσον αφορά τη νέα περίοδο προγραμματισμού (2000-2006), το κοινοτικό πλαίσιο στήριξης (ΚΠΣ) για τις περιοχές του Mezzogiorno, που ενέκρινε η Επιτροπή την 1 Ιουλίου 2000, δεν προβλέπει τη χορήγηση άμεσης χρηματοδότησης στην Telecom Italia ούτε σε άλλες εταιρείες επικοινωνιών.

Εξάλλου, το ΚΠΣ δεν θα συγχρηματοδοτεί πλέον τα βασικά δικτύου ούτε τις επενδύσεις τωνποδομών κινητής και σταθερής τηλεφωνίας. Ωστόσο, οι επενδύσεις τωνποδομών και τα τηλεπικοινωνιακό δίκτυα θα μπορούν να συγχρηματοδοτούνται μόνον βάσει των όρων που προβλέπονται στο τεχνικό έγγραφο της Επιτροπής Η κοινωνία των πληροφοριών και περιφερειακή ανάπτυξη. Παρεμβάσεις ΕΤΠΑ για την περίοδο 2000/2006. Κριτήρια αξιολόγησης των προγραμμάτων, του οποίου αντίγραφο διαβιβάζεται στον κ. βουλευτή, καθώς και στη Γενική Γραμματεία του Κοινοβουλίου.

Σε κάθε περίπτωση θα πρέπει να τηρείται η κοινοτική και η εθνική νομοθεσία στον εν λόγω τομέα.